  Туспуктэм: Данил Кузнецов Наталия Сильвестрова Нимысьтыз ожгар ужрад мынон интые Удмуртиысь куинь тонна пельнянь келязы. Сое улосвылысь ожгарчиослы Выль арлы вуттозы. Со сярысь элькун тӧролэн но кивалтэтлэн пресс-службазы ивортӥз. Сыӵе куриськонэн асьсэос ожгарчиос вазиськизы. Улосвылысь ужбергатонниос со малпанлы дурбасьтӥзы но уж борды мыло-кыдо басьтӥськизы. « Кылем арын ми пиосмылы пельнянь келямы ни вал. Соос дорын кадь шуныт мылкыдо выль ар мылкыд кылдытэм понна тау каризы » Светлана Коровина, Эгра ёросысь пельнянь кутонъя ужбергатоннилэн огез кивалтӥсез Пельняньзы уката ческыт мед луоз шуыса, куарняньзэ векчигес каризы, сильзэ тросгес понӥзы. Коробкаос вылэ ӟеч кылъёс но сӥзенъёс гожтӥзы. Одӥгезлэн пельнянь кутӥсьлэн пиез нимысьтыз ожгар ужрадын ожмаське. «Анай яратонме поныса пельнянь кутӥсько но верасько: «Пие, вормонэн берт, ми ваньмы тонэ возьмаськомы». Сюлмаськисько со понна. Пельнянь пие доры но вуоз но со но дорлэсь шунытсэ шӧдоз шуыса оскисько » Татьяна, пельнянь кутӥсь, ожгарчилэн анаез Тодэ вайытом, нимысьтыз ожгар ужрад мынон интые Удмуртиысь кык партия юрттэт келязы. Тегъёс: нимысьтызужрад юрттэт пельнянь Удмуртия  